हुआ यूं कि चंडीगढ़ से लखनऊ ट्रेन जा रही थी। ट्रेन के एस-3 कोच में बिना वर्दी के एक व्यक्ति यात्रियों की टिकट चेक कर रहा था। इसी दौरान एक यात्री को शक हुआ तो उसने ट्रेन में मौजूद एक अन्य रेलकर्मी को इसकी सूचना दी। कुछ देर बाद ही अन्य कोच से डिप्टी सीटीआई परवीन कुमार ने मौके पर पहुंचकर उक्त व्यक्ति को पकड़ लिया और उसके पास से यात्रियों की टिकट चेक करने का कारण पूछा। उसने खुद को टीटीई बताया। इसके बाद ट्रेन सहारनपुर पहुंचते ही उसे पुलिस के हवाले कर दिया गया जहां उसके खिलाफ मुकदमा दर्ज कर जांच शुरू कर दी गई।